ЧЛАНОВИ ОДЛУКЕ О ПРАВИМА ИЗ ОБЛАСТИ СОЦИЈАЛНЕ ЗАШТИТЕ КОЈИ СЕ МЕЊАЈУ

Члан 58

Бесплатан оброк састоји се од једног топлог оброка дневно или од пакета прехрамбених намирница за припрему оброка у току једног месеца с тим што се количина прехрамбених намирница у једном пакету одређује у зависности од броја чланова породичног домаћинства који остварују право на бесплатан оброк.

На предлог управе надлежне за социјалну заштиту Градско веће одлучује о облику бесплатног оброка.

Управа надлежна за социјалну заштиту посебним актом уређује садржину и начин испоруке бесплатног оброка на који сагласност даје Градско веће.

 Члан 62.

Избор правног лица или организације која ће обезбедити бесплатан оброк,спровешће се у складу са Законом о јавним набавкама.

Град Ниш и изабрано правно лице или организација закључиће посебан уговор о регулисању међусобних права и обавеза.